Au fost analizate opțiuni de politică legislative și nelegislative pentru promovarea utilizării SRE. Evaluarea impactului a realizat o analiză detaliată a fiecărei opțiuni de politică, cu o abordare treptată, de la un scenariu de statu-quo (opțiunea 0), la măsuri mai cuprinzătoare la nivelul UE. Nu a fost selectată nicio opțiune preferată, pentru a menține marja de discreție politică a Comisiei de a decide asupra opțiunilor din următoarele cinci domenii: (i) Opțiuni pentru sporirea ponderii ESR în sectorul energiei electrice (E-SRE) Cadru european comun pentru schemele de sprijin: (1) doar utilizarea unor mecanisme de piață; (2) clarificarea normelor prin intermediul unui set de instrumente; (3) tranziție obligatorie către ajutoarele pentru investiții. O abordare regională mai coordonată: (1) sprijin regional obligatoriu; (2) deschiderea parțială obligatorie a schemelor de sprijin către participarea transfrontalieră. Un instrument financiar axat pe energia din surse regenerabile: (1) un instrument financiar la nivelul UE cu ample criterii de eligibilitate; (2) un instrument financiar la nivelul UE care să sprijine proiectele SRE cu grad mai ridicat de risc. Simplificare administrativă: (1) dispoziții consolidate cu „ghișeu unic”, intervale de timp și proceduri simplificate pentru repowering; (2) limitarea în timp a procedurilor de autorizare, prin intermediul aprobării automate și a notificării simple pentru proiectele de mici dimensiuni. (ii) Opțiuni pentru sporirea ponderii ESR în sectorul încălzirii și răcirii (Î&R-SRE): Adoptarea pe scară largă a energiei din surse regenerabile în cadrul alimentării cu energie pentru încălzire și răcire: (1) introducerea unei obligații privind Î&R-SRE pentru furnizorii de combustibili fosili; (2) aceeași obligație, dar pentru toți furnizorii de combustibili. Facilitarea utilizării ESR și a căldurii reziduale în sistemele de încălzire și răcire centralizată: (1) împărtășirea bunelor practici; (2) certificate de performanță energetică și crearea accesului către producția locală de încălzire și răcire; (3) măsurile de la punctul 2, împreună cu un cadru consolidat suplimentar privind drepturile consumatorilor. (iii) Opțiuni pentru sporirea ponderii ESR în sectorul transporturilor (T-SRE): Adoptarea pe scară largă a energiei din surse regenerabile în sectorul transporturilor: (1) Obligație la nivelul UE privind combustibilii avansați din surse regenerabile; (2) obligație la nivelul UE privind toți combustibilii din surse regenerabile consumați în sectorul transporturilor, plus eliminarea treptată a biocombustibililor de origine alimentară (opțiuni secundare: (2A) o eliminare treptată parțială a biocombustibililor de origine alimentară până în 2030; (2B) o eliminare treptată totală a acestor biocombustibili până în 2030; (2C) o eliminare treptată mai rapidă a biomotorinei de origine alimentară și reduceri mai mari de GES până în 2030); (3) opțiunile anterioare, plus o obligație de încorporare specifică la nivelul UE pentru combustibilii din surse regenerabile consumați în sectorul aviației și în cel maritim. (4) Obligație de reducere a emisiilor de GES (Directiva privind calitatea combustibililor) (opțiuni secundare: (4B) obligație de reducere a GES generate de energia electrică și de combustibilii generali; (4C) obligație de reducere a GES generate de energia electrică și de combustibilii avansați; (4D) energie electrică, combustibili avansați și mai puține GES generate de combustibilii convenționali). (iv) Opțiuni pentru abilitarea și informarea consumatorilor de ESR: Abilitarea consumatorilor să producă, să autoconsume și să stocheze energie electrică din surse regenerabile: (1) orientări ale UE privind autoconsumul; (2) abilitarea cetățenilor să autoconsume și să stocheze energie electrică din surse regenerabile; (3) autoconsumul la distanță pentru municipalități. Comunicarea de informații privind energia electrică din surse regenerabile: (1) consolidarea sistemului de garanții de origine; (2) măsurile de la opțiunea 1, plus prevederea obligativității garanțiilor de origine pentru comunicarea de informații; (3) măsurile de la opțiunea 2, plus extinderea garanțiilor de origine la toate sursele de producere a energiei electrice. Urmărirea combustibililor din surse regenerabile utilizați în sectorul încălzirii și răcirii și în cel al transporturilor: (1) garanții de origine extinse la combustibilii gazoși din surse regenerabile; (2) garanții de origine extinse la combustibilii lichizi și gazoși din surse regenerabile; (3) dezvoltarea unui sistem alternativ de urmărire pentru combustibilii lichizi și gazoși din surse regenerabile. (v) Opțiuni pentru a asigura atingerea unui nivel de cel puțin 27 % al ESR în 2030: Obiectivele naționale pentru 2020: obiectivele naționale pentru 2020 ca bază în comparație cu nivelul de referință. Traiectoria: liniară față de neliniară. Mecanisme pentru evitarea unui decalaj de ambiție față de obiectivul la nivelul UE privind ESR: (1) revizuirea nivelului de ambiție al planurilor naționale; (2) includerea unei clauze de reexaminare pentru a propune într-un stadiu ulterior mecanisme suplimentare de asigurare a îndeplinirii obiectivului la nivelul UE, dacă este necesar; (3) sporirea nivelului de ambiție al măsurilor de la nivelul UE; (4) introducerea de obiective naționale obligatorii. Evitarea și eliminarea unui decalaj în materie de finalizare: (1) revizuirea planurilor naționale; (2) includerea unei clauze de reexaminare pentru a propune într-un stadiu ulterior mecanisme suplimentare de asigurare a îndeplinirii obiectivului la nivelul UE, dacă este necesar; (3) sporirea nivelului de ambiție al măsurilor de la nivelul UE; (4) introducerea de obiective naționale obligatorii.